《小重山 同诸子集王绥山蛛隐亭》
清代·佟世南

日暖池塘春草齐。杜鹃花影外、杜鹃啼。小亭西畔夕阳低。

新雨过，山翠欲沾衣。

满眼旧相知。客边重此会、共传杯。更阑莫惜醉如泥。

东风里，千点落花飞。

作者简介：字梅岭，清满洲（辽东）人。康熙年间任临贺知县，善填词，长于小令，修辞婉丽，意境幽美，曲折含蓄，词风与纳兰性德相近。著有《东白堂词》、《鲊话》、《附耳书》等。